tartuNLP/wikipedia-smugri-20251201 huggingface dataset:
Anna de Noailles

Anna de Noailles, kirjailijanimi Mathieu de Noailles, (15. marraskuuta 1876 Pariisi, Ranska – 30. huhtikuuta 1933 Pariisi, Ranska), kreivitär, oli romanialais-kreikkalais-ranskalainen runoilija. Hän julkaisi runokokoelmia, kolme romaania ja omaelämäkerran. Noailles liikkui Pariisissa taidepiireissä. 
Elämäkerta.
Noailles'n isä oli romanialainen emigrantti, ruhtinas Grégoire Bassaraba de Brancovan ja äiti kreikkalaissyntyinen ruhtinatar Rachel Musurus. Hän syntyi Pariisissa ja asui siellä vuodesta 1876 kuolemaansa asti. Hänen syntyessään isä oli 50-vuotias, pianisti äiti ei vielä ollut täyttänyt 30 vuotta. Hänen elämänsä oli etuoikeutettua. Hän sai opetusta kotona ja puhui ranskaa, englantia ja saksaa. Perhe asui talvet Pariisissa ja muuten maatilallaan Amphionissa lähellä Éviania Genevejärven etelärannalla. Hänen isänsä kuoli kun hän oli kymmenvuotias.
Noailles avioitui kreivi Mathieu de Noailles'n kanssa 1897. Heidän ainoa lapsensa oli poika Anne-Jules de Noailles (1900–1979). Avioliiton kautta Anna de Noailles pääsi aikansa hienoimpiin piireihin.
Noailles sairasteli ja pysyi vuodesta 1911 pääasiassa makuuhuoneessaan, joka oli samalla hänen työ- ja vastaanottohuoneensa.
Innoittajana.
Noailles'n ranskalaisia ihailijoita olivat Marcel Proust, André Gide, Paul Valéry ja Jean Cocteau. Suomessa häntä ihaili jo nuoresta pitäen Olavi Paavolainen, joka valitsi hänet taiteelliseksi tunnuskuvakseen. Toinen Noailles'n ihailija oli Anna-Maria Tallgren, joka kirjoitti hänestä artikkelin esseekokoelmaansa "Pikapiirtoja nykyajan kirjailijoista" (1917). Yleisemminkin hän oli Nuoren Voiman Liiton runoilijoiden innoittaja, muun muassa Paavolaisen kotona Kivennavalla 1925 pidetyn telttajuhlan tuloksena syntyi hänen innoittamanaan runoja, jotka ilmestyivät tulenkantajien runokokoelmassa "Hurmioituneet kasvot" (1925).
Kirjallinen ura.
Noailles oli ainoa suurimman julkisen arvostuksen saanut naisrunoilija aikansa Ranskassa, Grand Prix de Littératuren (1921). Maine hiipui hänen kuolemansa jälkeen, mutta myöhemmin on arvostus palannut ja sitä pidetään ansaittuna.
Noailles'n lapsuuden ja nuoruuden kattanut omaelämäkerta "Le Livre de ma vie" ilmestyi 1930, ja hän suunnitteli sille vielä jatkoa. Häneltä on suomennettu muutamia runoja ja tekijänimellä Mathieu de Noailles laaja kertomus "Kummastuneet kasvot". Runosuomennoksista "Iltatunnelma" on julkaistu antologiassa "Ranskan kirjallisuuden kultainen kirja", samoin "Romanttinen ilta", joka on julkaistu myös antologiassa "Tuhat laulujen vuotta" (1. p.). "Valitus" on julkaistu Katri Valan "Kootuissa runoissa".
Ranskan akatemia myönsi hänelle 1921 suuren kirjallisuuspalkinnon ("Grand prix de littérature"). Hänestä tuli 1922 Académie royale de langue et de littérature françaises de Belgiquen jäsen. Kunnialegioonan komentajan arvon hän sai 1931.
Teokset.
Suomennettu tuotanto.
Lähde
Kauralastu

Kauralastu on kaurahiutaleista valmistettava ohut, keksiksi luokiteltava leivonnainen. Kauralastujen valmistuksessa käytetään tyypillisesti myös sokeria, vehnäjauhoja sekä voita tai margariinia. Vehnäjauhon asemesta lastujen tekemiseen voi käyttää peruna- tai maissijauhoja tai jotain muuta gluteenitonta jauhoa.
Zac Brown Band

Zac Brown Band on yhdysvaltalainen, Atlantassa perustettu yhtye. Sen johtaja, laulusolisti, kitaristi ja lauluntekijä on Zac Brown (s. 1978). Yhtyeen musiikki on countrya, jossa on vaikutteita myös bluegrassista, rockista, folkista, reggaesta ja karibialaisesta musiikista.
Ura.
Zac Brown syntyi Atlantassa 1978. Lapsena hän otti kitaratunteja, ja lukioikäisenä hän ryhtyi esiintymään pop- ja countryesiintyjänä. Collegessa hän opiskeli laulamista, biologiaa, liiketaloutta ja psykologiaa. Hänellä oli soolouransa ohella oma yhtye Far from Einstyne, ja hän rahoitti opiskelunsa esiintymistuloillaan. Yhtye teki yhden levyn vuonna 1998, minkä jälkeen se hajosi ja Brown jatkoi rumpalinsa kanssa duona. Vuonna 2001 Brown jätti opintonsa ja ryhtyi kokopäivätoimiseksi muusikoksi. Vuonna 2002 hän perusti Zac Brown Bandin. Seuraavana vuonna hän perusti oman Home Grown -levy-yhtiön, joka sai myöhemmin nimekseen Southern Ground. Vuonna 2006 yhtyeen kokoonpano oli vakiintunut, ja se äänitti läpimurtolevynsä "The Foundation". Levy koostui yhtyeen jo pitkään esittämistä lauluista. Levy julkaistiin maanlaajuisesti 2008, ja sen single "Chicken Fried" myi platinaa. Vuonna 2010 Zac Brown Band voitti vuoden parhaan uuden artistin Grammy-palkinnon. Yhtyeen seuraava studioalbumi "You Get What You Give" (2010) nousi Yhdysvalloissa listakärkeen samoin kuin "Uncaged" (2012).
Jäsenet.
Yhtyeen jäsenet vuonna 2014:
Seppo Laakso

Seppo Laakso (10. kesäkuuta 1945 Vampula – 7. heinäkuuta 2014 Hämeenkyrö) oli suomalainen hallintotieteiden tohtori ja Tampereen yliopiston julkisoikeuden professori.
Laakso väitteli hallintotieteiden tohtoriksi Tampereen yliopistossa 1975 aiheenaan hallituksen muodostaminen Suomessa. Sen jälkeen hän toimi vierailevana tutkijana Heidelbergin yliopistossa Saksassa. Yhdessä muiden nuorien tutkijoiden kanssa Laakso oli mukana rakentamassa julkisoikeuden tamperelaista koulukuntaa. Hän toimi Tampereen yliopiston julkisoikeuden apulaisprofessorina 1982–1992, vt. professorina 1990–1992 ja professorina vuodesta 1992 eläkkeelle jäämiseensä saakka vuoden 2009 lopussa. Laakso hoiti julkisoikeuden professorin tehtävää myös Vaasan yliopistossa ja toimi Lapin yliopiston yleisen oikeustieteen ja oikeushistorian apulaisprofessorina 1980–1982.
Seppo Laakso toimi Tampereen yliopiston hallituksessa 1987–1994 ja 1996–1998, taloudellis-hallinnollisen tiedekunnan varadekaanina 1992–1994 ja dekaanina 1996–1998 sekä julkisoikeuden laitoksen johtajana 1990–1998.
Seppo Laakso oli vuodesta 1978 naimisissa rytmisen voimistelun Suomen-mestarin ja Miss Suomi -kilpailussa 1972 menestyneen Pirkko Laakson (o.s. Lehtonen) kanssa. Heidän tyttäriään ovat kahvakuulavalmentaja ja kirjailija Kukka Laakso sekä tv-toimittaja Milla Madetoja.
Bergen Cookies

Bergen Cookies on Spometin valmistama puolalainen keksituotemerkki. Keksien valmistus aloitettiin vuonna 1990 laajentamaan yrityksen perustaneen perheen perinnettä valmistaa keksejä laajemmassa mittakaavassa. Niitä myydään sekä 100 gramman ohuissa muovipakkauksissa että 145 gramman pahvipakkauksissa. Huhtikuussa 2009 uutisoitiin, että erä Bergen Almond Cookies -keksejä oli jouduttu vetämään pois markkinoilta, koska ne sisälsivät kekseihin kuulumatonta maapähkinää.
Tuotteet.
Tähän on listattu kaikki keksituotemerkin markkinoilla olevat tuotteet.
Nimi on enne

Nimi on enne on Kuningasidea-yhtyeen 5. syyskuuta 2014 julkaistu toinen studioalbumi. Albumi nousi ensimmäisellä listaviikollaan Suomen virallisen albumilistan 11:nneksi.
Albumilla oleva ”Oma pää” -kappale julkaistiin singlenä jo kesäkuussa 2013. Albumin virallinen ensimmäinen single ”Pohjolan tuulet” julkaistiin kuitenkin vasta 16. toukokuuta 2014. Kappale menestyi etenkin radiosoitossa, sillä se oli kesällä 2014 viisi peräkkäistä viikkoa radioiden soitetuin kappale.
Derg (joki)

Derg () on joki Irlannissa ja Pohjois-Irlannissa. Se saa alkunsa Lough Dergin järvestä Donegalissa, josta se virtaa itään Pohjois-Irlantiin ja Castledergin kylän läpi yhdistyen lopulta Strulejoen kanssa muodostan Mournejoen. Yläjuoksulla Derg kulkee hetken Pohjois-Irlannin rajajokena. Dergiin yhdistyy matkan varrella pienet purot Glendergan ja Mourne Beg.
Haudankylmyyden mailla

Haudankylmyyden mailla on suomalaisen black metal -yhtye Hornan toinen studioalbumi. Se julkaistiin vuonna 1999 levymerkillä Solistitium Records.
Vuonna 2005 levy-yhtiö Omvina julkaisi albumista uusintapainoksen.
Sorjahukankorento

Sorjahukankorento ("Libellula fulva") on hukankorentoihin kuuluva Suomessa harvinainen sudenkorento.
Ulkonäkö ja koko.
Sorjahukankorennon koiraalla on sukukypsänä sinihärmäinen takaruumiin selkäpuoli, joka on kärjestään musta. Naaraat ja nuoret koiraat ovat väriltään enimmäkseen keltaisia. Vanhemmiten naaras muuttuu sinisemmäksi tai ruskeaksi. Naaraan takaruumiin selkäpuolella on pitkittäinen musta juova, joka kaventuu keskiruumiiseen päin. Sorjahukankorennon takasiivissäsiivissä on niiden tyviosissa laajat tummat värialueet. Väriä on myös siipien kärjissä, muttei litteähukankorennon tapaan siipisolmuissa.
Lajin ulkonäkö on samankaltainen kuin muiden hukankorentojen ja muistuttaa jossakin määrin myös hoikkasinikorentoa ja merisinikorentoa. Litteähukankorennosta sorjahukankorento eroaa eniten takaruumiin perusteella. Sorjahukankorennon takaruumis on vähemmän leveä, eikä sen sivuilla ole litteähukankorennon keltaisia laikkuja.
Sorjahukankorennon takaruumiin pituus on 25–29 mm ja takasiiven pituus 33–38 mm.
Levinneisyys ja elinympäristö.
Lajia tavataan yleisenä Keski- ja Etelä-Euroopassa sekä läntisessä Aasiassa Kaukasukselle ja Kaspianmerelle asti. Laji on Suomessa hyvin harvinainen, mutta harvoilla esiintymispaikoillaan tyypillisesti varsin runsaslukuinen. Vakituinen suuri populaatio on elänyt Kiteenjoella tiettävästi vähintään 1920-luvulta lähtien. Lajin uusia suomalaisia esiintymispaikkoja on löydetty 2000-luvulla.
Sorjahukankorento asuttaa puhdasvetisiä seisovia tai hitaasti virtaavia vesiä, kuten puroja ja jokia.
Elintavat.
Sorjahukankorennon lentoaika on Suomessa kesäkuun alusta heinä-elokuun vaihteeseen. Päälentoaika ajoittuu kesäkuun puolivälistä ja heinäkuun puoleenväliin.
Star-Crossed – Maailmat vastakkain

Star-Crossed – Maailmat vastakkain () on yhdysvaltalainen scifi-draamasarja, jonka on luonut Meredith Averill. Televisiosarjan ensimmäinen jakso esitettiin Yhdysvalloissa 17. helmikuuta 2014. Sarja jäi 13 jakson mittaiseksi, sillä siitä ei tilattu toista tuotantokautta.
Sarja kertoo high school -tytön ja alienpojan suhteesta. Suomessa sarjan ensimmäinen jakso esitettiin 24. syyskuuta 2014.
Sarjan työnimi oli ”Oxygen”.
Juoni.
Yhdysvaltoihin putosi vuonna 2014 ihmisten kaltaisten olioiden avaruusalus. Oliot olivat paenneet omalta kuolevalta Atrian-planeeltaan. He etsivät Maasta turvaa ja uutta vapautta, mutta Maan asukkaat pitivät heidän tuloaan hyökkäyksenä. Hallituksen joukot sulkivat heidät laitokseen, ja kymmenen vuotta myöhemmin vuonna 2024 alkaa kokeilu, jossa seitsemän atrialaisteiniä päästetään ihmiskouluun.
Sarjan pääosassa ovat teini-ikäiset Emery ja Roman. Emery on tavallinen ihminen, joka kymmenen vuotta sitten pelasti Romanin hengen piilottamalla hänet perheensä vajaan. He tapaavat uudestaan nyt teini-ikäisinä ja ihastuvat, mutta heitä vastassa ovat heidän isänsä ja yhteiskunnan vallanpitäjät.
Perimä vihassa ja verikostossa

Perimä vihassa ja verikostossa on suomalaisen black metal -yhtye Hornan EP-levy. Se julkaistiin 10" vinyylillä 500:n kappaleen painoksena joka sisälsi julisteen.
EP:stä julkaistiin uusintapainos vuonna 2010.
Hiidentorni / Perimä vihassa ja verikostossa

Hiidentorni / Perimä vihassa ja verikostossa on suomalaisen black metal -yhtye Hornan kokoelma-albumi. Se julkaistiin vuonna 2000 levymerkillä Woodcut Records.
Kappaleet.
Kokonaiskesto: 01:12:30
CD 2.
Kokonaiskesto: 52:34
Sudentaival

Sudentaival on suomalaisen black metal -yhtye Hornan kolmas studioalbumi. Se julkaistiin 15. maaliskuuta 2001 levymerkillä Woodcut Records.
Kappaleet.
Kaikki kappaleet sanoittanut Shatraug.
Clara (sarvikuono)

Clara (1738 Intia – 14. huhtikuuta 1758 Lontoo) oli 1700-luvulla tunnetuksi tullut intiansarvikuononaaras, joka 17 vuoden ajan kiersi näyttelyeläimenä eri puolilla Eurooppaa. Claraa esiteltiin Välimeren maissa, Keski-Euroopassa sekä Brittein saarilla, pohjoisimmillaan se oli näytteillä Tanskassa.
Itä-Intian kauppakomppanian johtaja Jan Albert Sichterman otti Claran hoiviinsa vain kuukauden ikäisenä Bengalissa vuonna 1738, kun paikalliset metsästäjät olivat tappaneet sen emon. Vuonna 1741 Clara saapui Rotterdamiin ja kahta vuotta myöhemmin sitä alettiin esittelemään myös muualla. Clara tuli nopeasti tunnetuksi ympäri Eurooppaa ja se esiintyy lukuisissa rokokoo-aikakauden taideteoksissa ja piirustuksissa. Clara kuoli vuonna 1758 Lontoon Lambethissa.
Rayonismi

Rayonismi (&lt; ransk. "rayon", 'säde') oli venäläinen, Mihail Larionovin ja Natalja Gontšarovan perustama, vuosina 1911–1914 toiminut abstrakti taidesuuntaus, joka oli osa 1910-luvun moskovalaista ja pietarilaista avantgardea. Larionov kirjoitti liikkeen manifeston vuonna 1912, ja se ilmestyi seuraavana vuonna. Larionovin mukaan rayonismi oli kubismin, futurismin ja orfismin synteesi, ja että rayonismi kuvaa spatiaalisia muotoja, jotka syntyvät esineistä ristikkäin heijastuvista valonsäteistä.
Craigslist

Craigslist on kansainvälinen luokiteltuja pikkuilmoituksia julkaiseva verkkopalvelu, jossa ilmoitukset on luokiteltu mitä erilaisimpiin osastoihin, kuten työpaikka- ja työnhakuilmoituksiin, osto- ja myynti-ilmoituksiin, asuntoilmoituksiin, seuranhakuilmoituksiin, palveluja tarjotaan -ilmoituksiin.
Craigslistin perusti Craig Newmark vuonna 1995 alun perin sähköpostikirjeeksi, jossa kertoi San Franciscon alueen tapahtumista ystävilleen ja vähitellen yhä useammille kiinnostuneille. Vuonna 1996 se muuttui verkkopalveluksi ja otti mukaan muitakin ilmoitusluokkia. Vuonna 2000 se alkoi laajentua muihin Yhdysvaltain kaupunkeihin ja toimii nyt 50 maassa, myös Suomessa.
Craigslist julkaisee valtaosan ilmoituksista ilmaiseksi mutta perii pieniä maksuja yhä useampien osastojen ilmoituksista (työpaikkailmoitukset, New Yorkin asuntoilmoitukset ja vuodesta 2014 autokauppojen ilmoittelu). Craigslistin on arvioitu vieneen sanomalehdiltä ilmoitustuloja vuosien 2000–2007 aikana jopa viisi miljardia dollaria eli noin 3,8 miljardia euroa.
Craigslistin sivustoilla oli vuonna 2011 noin 20 miljardia sivulatausta kuukaudessa, mikä teki siitä 37:nneksi suosituimman verkkosivuston maailmassa ja kymmenenneksi suosituimman Yhdysvalloissa.
Craigslist on yksityinen yhtiö, joka ei julkaise tunnuslukujaan eikä omistajatietojaan. Alan analyytikot arvioivat sen tuottavan vuonna 2014 liikevaihtoa noin 335 miljoonaa dollaria.
Craigslist herätti 2000-luvulla Yhdysvalloissa pahennusta julkaisemalla satunnaisia seksikumppaneita etsivien ilmoituksia ja aikuisviihdemainontaa. Sukupuolivähemmistöjen edustajat ovat toisaalta kiitelleet palvelua, joka helpottaa heidän elämäänsä konservatiivisilla alueilla. Vuonna 2009 Craigslist päätti prostituutiosyytösten takia alkaa karsia ja säännellä seksiaiheista ilmoittelua entistä tarkemmin ja tehdä siitä maksullista. Vuotta myöhemmin se lopetti seksipalveluilmoittelun Yhdysvalloissa ja Kanadassa kokonaan mutta jatkaa sitä monissa muissa maissa.
Birgi Bühtüi

Birgi Bühtüi on suomalaisyhtye Piirpauken viides studioalbumi vuodelta 1981. Albumi sisältää seitsemän eri puolilta maailmaa peräisin olevaa kansansävelmää, jotka yhtye on sovittanut.
Albumi julkaistiin Suomessa Kerberos-levymerkillä LP-levynä ja C-kasettina, mutta albumi julkaistiin myös Saksassa vinyylilevylle JA&amp;RO Recordsin toimesta. Vuonna 1991 albumi julkaistiin ensimmäistä kertaa CD-levynä Suomessa ja 11 vuoden päästä vuonna 2002 julkaistiin uusi, remasteroitu CD-painos Warner Music Finlandin toimesta.
Kappaleet.
Kaikki kappaleet sovittanut Sakari Kukko.
Atomirotta

Atomirotta on suomalainen rappia, bluesia, funkia, jazzia ja punkia yhdistelevä yhtye. Yhtyeen muodostavat Mikko Sarjanen, Rane Raitsikka ja J. Pajulaakso. Ennen yhtyeen perustamista Mikko oli tutustunut Raitsikan Smackin tuotantoon, mikä oli tehnyt häneen vaikutuksen. Raitsikan asuessa Kat Von D:n vierashuoneessa viimeisinä viikkoinaan Yhdysvalloissa hän oli pyytänyt siskoaan lähettämään suomalaista musiikkia, jolloin hän vuorostaan tutustui Notkean Rotan tuotantoon. Raitsikka palasi Suomeen ja yhtye perustettiin neljä vuotta myöhemmin.
Yhtyeen ensimmäinen musiikkivideo julkaistiin kesäkuun lopulla 2014 kappaleesta "Aurinkoon". Kappale on noussut parhaimmillaan Radiosoittolistan 55. sijalle, ja se valittiin Radio Helsingin vuoden 2014 kesähitiksi. Atomirotan debyyttialbumi "I" julkaistiin Monsp Recordsin kautta 7. marraskuuta 2014. Se nousi Suomen virallisen albumilistan 11. sijalle. Toinen studioalbumi "II" julkaistiin 26. helmikuuta 2016.Kolmas albumi julkaistiin 13. huhtikuuta 2018. Neljäs studioalbumi julkaistiin 13.3.2020.
Kirkastus

Kirkastus on suomalaismuusikko Sakari Kukon ja Piirpauke-yhtyeen yhteistyössä tehty studioalbumi vuodelta 1981. Albumi on Kukon soolouran toinen ja Piirpauken viides studioalbumi.
Levy oli Iittalan lasitehtaalle yhtiön 100-vuotisjuhlan johdosta tilaama. Virallinen versio ilmestyi yhtyeen tuolloisella Discophonin Kerberos-levymerkillä LP-levynä ja C-kasettina. Iittalan versio puolestaan vain levy-yhtiö Discophonin toimesta.
Viulisti Karri Koivukoskea lukuun ottamatta Piirpauken kokoonpano on levyllä sama kuin aikaisemmin vuonna 1981 ilmestyneellä "Birgi Bühtüi" -albumilla. Kolmen kansansävelmän lisäksi Kirkastus sisältää viisi Kukon säveltämää kappaletta. Levyn kansitekstien mukaan soittimena on käytetty myös Iittalan tekemiä i-laseja, jotka Timo Sarpaneva suunnitteli yhtiölle 1950-luvulla. Ne ovat ilmeisesti mukana levyn ääniteosmaisessa nimikappaleessa, jossa kuullaan lisäksi muun muassa veden loisketta.
Albumi julkaistiin CD-levynä ensimmäisen kerran vuonna 1990. Albumin bonuksena on Kukon debyyttialbumi "Kajastus" (1979). Samainen CD-painos julkaistiin uudelleen Warner Music Finlandin toimesta vuonna 2011. Levy on julkaistu itsenäisenä CD-levynä vain kerran vuonna 2002, jolloin se julkaistiin remasteroituna painoksena.
Kappaleet.
Kaikki kappaleet sovittanut Sakari Kukko
Ilahu illalla

Ilahu illalla on vuonna 1984 ilmestynyt Piirpauke-yhtyeen kuudes studioalbumi. Yhtyeen kokoonpano on muuttunut täysin edellisestä vuonna 1981 julkaistusta "Kirkastus"-albumista, mukana olivat nyt muun muassa kitaristit Hasse Walli ja Badu N'djay sekä congarumpuja soittanut Hassan Bah. Heistä N'djay oli aikaisemmin ollut mukana legendaarisessa senegalilaisessa kokoonpanossa Étoile de Dakar yhdessä Youssou N’Dourin kanssa.
Kukko ja Walli olivat levyä edeltävinä vuosina viettäneet paljon aikaa Afrikassa, josta lainattujen rytmien lisäksi levyllä on kuultavissa myös balkanilaisia vaikutteita. Levyn kappaleista neljä on kitaristi N'djayn säveltämiä, lisäksi mukana on yksi Sakari Kukon sävellys, Kauko Käyhkön salanimellä "Justeeri" tekemä kappale sekä yksi Valto Tynnilän ja Armas Järnefeltin sävellys.
Levyn kannen on suunnitellut saksalainen graafikko Friedel Muders, joka on tehnyt levynkansia lukuisille kansainvälisille artisteille. Takakannen on suunnitellut Markus Heikkerö.
FS Suffren (D602)

Suffren (runkonumero D602) oli Ranskan laivaston 1967 palvelukseen otettu Suffren-luokan ilmatorjuntafregatti, joka poistettiin palveluksesta 2001.
Valmistus.
Alus tilattiin Brestin laivastontelakalta, missä köli laskettiin joulukuussa 1962. Se laskettiin vesille 15. toukokuuta 1965 ja otettiin palvelukseen 20. heinäkuuta 1967.
Palvelus.
Alus modernisoitiin 1989-1990, jolloin sen elektroniset järjestelmät uudistettiin. Maalinosoitustutka DRBV 15A korvattiin DRBV 50:llä ja tulenjohtotutka DRBC 32A korvattiin digitaalisella DRBC 33A:lla, jossa oli DIBC 1A Piranha III infrapuna/optroninen lisälaite. Lisäksi aluksen omasuojaa vahvistettiin kahdella 20 millimetrin ilmatorjuntatykillä, jotka asennettiin tulenjohtotutkan kahta puolta.
Alus poistettiin palveluksesta 2001.
FS Duquesne (D603)

Duquesne (runkonumero D603) oli Ranskan laivaston 1970 palvelukseen otettu Suffren-luokan ilmatorjuntafregatti, joka poistettiin palveluksesta 2007.
Valmistus.
Alus tilattiin Lorientin laivastontelakalta, missä köli laskettiin marraskuussa 1964. Se laskettiin vesille 12. helmikuuta 1966 ja otettiin palvelukseen 1. huhtikuuta 1970.
Palvelus.
Alus modernisoitiin 1990-1991, jolloin sen elektroniset järjestelmät uudistettiin. Maalinosoitustutka DRBV 15A korvattiin DRBV 50:llä ja tulenjohtotutka DRBC 32A korvattiin digitaalisella DRBC 33A:lla, jossa oli DIBC 1A Piranha III infrapuna/optroninen lisälaite. Lisäksi aluksen omasuojaa vahvistettiin kahdella 20 millimetrin ilmatorjuntatykillä, jotka asennettiin tulenjohtotutkan kahta puolta.
Alus poistettiin palveluksesta 2007.
FS La Galissonnière (D638)

La Galissonnière (runkonumero D638) oli Ranskan laivaston 1962 palvelukseen otettu hävittäjä, joka poistettiin palveluksesta 1990.
Valmistus.
Alus tilattiin Lorientin laivastontelakalta, missä köli laskettiin marraskuussa 1958. Se laskettiin vesille 12. maaliskuuta 1960 ja otettiin palvelukseen 9. heinäkuuta 1962.
Palvelus.
Alus poistettiin palveluksesta 20. huhtikuuta 1990.
Étard-reaktio

Étard-reaktio on kemiallinen reaktio, jossa kromyylikloridi hapettaa tolueenijohdannaisen tai jonkin muun aromaattisen yhdisteen hiilivetysivuketjun aldehydiksi tai ketoniksi. Reaktio on nimetty löytäjänsä ranskalaisen Alexandre Léon Étardin mukaan. Hän julkaisi kuvauksen reaktiosta vuonna 1880.
Reagenssit ja mekanismi.
Hapettimena Étard-reaktiossa toimii kromyylikloridi, ja liuottimena käytetään joko tetrakloorimetaania tai hiilidisulfidia. Aromaattisena hiilivetynä reaktiossa käytetään useimmiten tolueenijohdannaisia, jotka sisältävät metyyliryhmän, joka hapettuu aldehydiryhmäksi ja tuotteena muodostuu bentsaldehydijohdannainen. Käytettäessä alkyyliaryyleja, joissa hiilivetyketju on pidempi kuin metyyliryhmässä muodostuu tuotteena ketoneja ja usein myös muita yhdisteitä. Esimerkiksi propyylibentseenin Étard-reaktion tuotteina muodostuu propiofenonia, fenyyliasetonia, bentsaldehydiä, 1-fenyylipropan-1-olia, 1-kloori-1-fenyylipropaania, 1-fenyyli-1-klooripropan-2-onia, ja 1-fenyyli-2-klooripropan-1-onia.
Étard-reaktion reaktiomekanismista ei ole täyttä varmuutta. Reaktion ensimmäisessä vaiheessa muodostuu ruskea liukenematon kompleksi, joka saostuu ulos liuoksesta. Tämän kompleksin hydrolysoituessa muodostuu aldehydi tai ketoni. Kompleksin magneettisen suskeptibiliteetin perusteella muodostuva kompleksi olisi asylaalityyppinen, mutta myös muita rakenteita on esitetty. Kompleksin muodostumisen mekanismista ei ole yksimielisyyttä, ja sille on esitetty sekä ioni- että radikaalimekanismi.
Myrsikit

Myrsikit ("Myrsine") on esikkokasveihin, aiemmin myrsinekasvien eli myrsikkikasvien ("Myrsinaceae") heimoon kuuluva kasvisuku.
Duperré-luokka

Duperré-luokka eli tyyppi T53 oli Ranskan laivaston viiden hävittäjän muodostama alusluokka.
Esikoinen

Esikoinen on ihminen, joka on vanhempiensa vanhin lapsi. Varsinkin aikaisemmin sanaa "esikoinen" saatettiin kuitenkin käyttää niin, että esikoinen on aina miespuolinen ja vanhempiensa ensimmäinen poika on esikoinen, vaikka hänellä olisi vanhempia sisaria. Muun muassa Raamatussa sanaa esikoinen käytetään näin.
Esikoisen asemaa on usein korostettu. Esikoisella on voinut olla oikeus esimerkiksi tavallista suurempaan perintöosaan. Useimmissa monarkioissa kruunun perii yleensä esikoinen. Aikaisemmin tässä esikoisuus käsitettiin aina niin, että esikoinen voi olla vain miespuolinen, mutta nykyään monissa monarkioissa on siirrytty sukupuolesta riippumattomaan kruununperimysjärjestykseen, jolloin kruunun perii monarkin vanhin lapsi sukupuolestaan riippumatta.
Tutkimusten mukaan esikoiset ovat myös tunnollisempia ja vastuullisempia kuin myöhemmin syntyneet. Vastuunkantaminen vaikuttaa helposti esikoisten ammatinvalintaan. Heitä päätyy tyypillisesti esimerkiksi opettajiksi ja hoiva-alalle. Esikoisilla on myös taipumus hakeutua esimiestyöhön.
Suurperheissä syntymäjärjestyksen on havaittu liittyvän jopa älykkyyteen. Jos perheessä on esimerkiksi kymmenen lasta, niin pienimmille riittää paljon vähemmän huomiota. Etelä-Amerikasta on tutkimustietoa, että suurperheissä lasten älykkyystaso on sitä matalampi mitä myöhempänä lapsi on syntymäjärjestyksessä.
Fievel matkalla Amerikkaan

Fievel matkalla Amerikkaan ("An American Tail") on vuonna 1986 ensi-iltansa saanut Don Bluthin ohjaama piirroselokuva.
Juoni.
Vaaralliset kattikasakat ja köyhyys vaivaavat juutalaista Mousekewitzin hiiriperhettä. He päättävät muuttaa Amerikkaan. Laivamatkan aikana perheen poika Fievel huuhtoutuu yli laidan. Perhe luulee hänen hukkuneen, mutta Fievel selviytyy New Yorkin ja alkaa etsiä perhettään. Pieni hiirenpoikanen saa kuitenkin huomata, ettei kaikki, mitä Amerikasta oli kerrottu, pitänytkään paikkaansa. Juustolla päällystettyjen katujen sijasta New Yorkissa vaanivat monet vaarat.
Arvioita.
"Video-oppaassa" vuodelta 1994 Esko Rautakorpi pitää elokuvaa hellyttävänä mutta kangertelevana ja antaa sille kolme tähteä viidestä, mikä vastaa sanallista arviota ”hyvä”.
Fievel matkalla villiin länteen

Fievel matkalla villiin länteen on vuonna 1991 ensi-iltansa saanut Phil Nibbelinkin ohjaama piirroselokuva. Elokuva on jatko-osa vuonna 1986 ilmestyneelle elokuvalle "Fievel matkalla Amerikkaan".
Juoni.
Elokuvan tapahtumat sijoittuvat kaksi vuotta myöhemmin "Fievel matkalla Amerikkaan" elokuvan jälkeen. Mousekewitzin perhe päättää jättää huonon vuokratalonsa New Yorkissa ja muuttaa kauas länteen.
Musiikki.
Elokuvan musiikin on säveltänyt James Horner. Yhdessä kohtauksessa kuultava "Rawhide"-televisiosarjan tunnuslaulu on poimittu sellaisenaan elokuvasta "The Blues Brothers". Osa elokuvan musiikista mukailee "Hoe Down" -kappaletta Aaron Coplandin villi länsi -aiheisesta baletista "Rodeo".
Arvioita.
"Video-oppaassa" vuodelta 1994 Esko Rautakorpi sanoo elokuvan yltävän edeltäjänsä tasolle, paitsi ei suomenkielisen dubbauksen tasossa. Hän antaa elokuvalle kolme tähteä viidestä, mikä vastaa sanallista arviota ”hyvä”.
FS Maillé-Brézé (D627)

Maillé-Brézé (runkonumero D627) oli Ranskan laivaston vuonna 1957 palvelukseen otettu Surcouf-luokan hävittäjä.
Valmistus.
Alus tilattiin Lorientin laivastontelakalta, missä köli laskettiin lokakuussa 1953. Alus laskettiin vesille 2. heinäkuuta 1955 ja otettiin palvelukseen 4. toukokuuta 1957.
Palvelus.
Alus poistettiin 1988 palveluksesta. Se on sijoitettu museolaivaksi Nantesiin. Ranskan kulttuuriministeriö on listannut lokakuussa 1991 aluksen historialliseksi monumentiksi ().
FS Kersaint (D622)

Kersaint (runkonumero D622) oli Ranskan laivaston 1956 palvelukseen otettu Surcouf-luokan hävittäjä.
Valmistus.
Alus tilattiin Lorientin laivastontelakalta, missä köli laskettiin marraskuussa 1951. Alus laskettiin vesille 2. lokakuuta 1953 ja otettiin palvelukseen 20. maaliskuuta 1956.
Palvelus.
Alus poistettiin palveluksesta 1983.
FS Cassard (D623)

Cassard (runkonumero D623) oli Ranskan laivaston 1956 palvelukseen otettu Surcouf-luokan hävittäjä.
Valmistus.
Alus tilattiin Nantesista Ateliers et Chantiers de Bretagnelta, missä köli laskettiin marraskuussa 1951. Alus laskettiin vesille 12. toukokuuta 1953 ja otettiin palvelukseen 14. huhtikuuta 1956.
Palvelus.
Alus poistettiin palveluksesta 1974.
FS Bouvet (D624)

Bouvet (runkonumero D624) oli Ranskan laivaston 1956 palvelukseen otettu Surcouf-luokan hävittäjä.
Valmistus.
Alus tilattiin Lorientin laivastontelakalta, missä köli laskettiin kesäkuussa 1952. Se laskettiin vesille 25. syyskuuta 1954 ja otettiin palvelukseen 13. toukokuuta 1956.
Palvelus.
Alus poistettiin palveluksesta 1982.
Algazara

Algazara on vuonna 1987 ilmestynyt Piirpauke-yhtyeen kahdeksas studioalbumi. Levyllä on mukana yhtyeen ensimmäinen virallinen laulaja, espanjalainen Cinta Hermo. Hänet oli löydetty Andalusiasta, jossa Piirpauke harjoitteli ennen albumin äänitystä. Laulajasta huolimatta suurin osa kappaleista on instrumentaaleja, ainoastaan kolmessa kuullaan varsinaista laulua. Materiaaliltaan albumi sisältää lähinnä kansansävelmiä.
Albumi on julkaistu Suomessa LP-levynä ja Saksassa LP- ja CD-levynä. Keski-Euroopassa levyn julkaisi saksalainen Jaro Medien. Kannen on vuoden 1984 "Ilahu illalla" -albumin tapaan suunnitellut saksalainen graafikko Friedel Muders.
FS Dupetit-Thouars (D625)

Dupetit-Thouars (runkonumero D625) oli Ranskan laivaston 1956 palvelukseen otettu Surcouf-luokan hävittäjä.
Valmistus.
Alus tilattiin Brestin laivastontelakalta, missä köli laskettiin maaliskuussa 1952. Se laskettiin vesille 4. helmikuuta 1954 ja otettiin palvelukseen 15. syyskuuta 1956.
Palvelus.
Alus poistettiin palveluksesta 1988.
FS Chevalier Paul (D626)

Chevalier Paul (runkonumero D626) oli Ranskan laivaston 1956 palvelukseen otettu Surcouf-luokan hävittäjä.
Valmistus.
Alus tilattiin Bordeaux'sta Forges et Chantiers de la Girondelta, missä köli laskettiin helmikuussa 1952. Se laskettiin vesille 28. heinäkuuta 1953 ja otettiin palvelukseen 22. joulukuuta 1956.
Palvelus.
Alus poistettiin palveluksesta 1971.
Böhmisch-Rixdorf

Böhmisch-Rixdorf on Berliinin Neuköllnin kaupunginosan alueella sijaitseva nykypäiviin säilynyt böömiläistyylinen maalaiskylä. Kylän perustivat Preussiin 1700-luvun alussa pakolaisina saapuneet böömiläiset protestantit. Silloinen Preussin kuningas Fredrik Vilhelm I halusi antaa ahkerina ja luotettavina pitämilleen böömin protestanteille turvapaikan valtakunnassaan. Rixdorf on Neuköllnin vanha nimi.
Böhmisch-Rixdorfin keskuksena on Richardplatz-aukio. Sen ympäristöön asettui vuodesta 1737 alkaen noin 2 000 böömiläistä, jotka rakensivat talonsa kotiseutunsa perinteiden mukaisesti. Asukkaat olivat pääosin pienviljelijöitä ja käsityöläisiä. Alueen rakennukset ovat kaksikerroksisia ja maalaistyylisiä. Alkuperäinen Böhmisch-Rixdorf tuhoutui tulipalossa maan tasalle vuonna 1849, mutta se rakennettiin uudelleen pitkälti alkuperäistä vastaavaksi, ei tosin aivan täydelliseksi kopioksi. Osoitteessa Kirchgasse 5 sijaitseva veljesseurakuntien koulutalo on yksi säilyneistä alkuperäisistä rakennuksista.
FS Vauquelin (D628)

Vauquelin (runkonumero D628) oli Ranskan laivaston 1956 palvelukseen otettu Surcouf-luokan hävittäjä.
Valmistus.
Alus tilattiin Lorientin laivastontelakalta, missä köli laskettiin maaliskuussa 1953. Se laskettiin vesille 2. heinäkuuta 1955 ja otettiin palvelukseen 3. marraskuuta 1956.
Palvelus.
Alus poistettiin palveluksesta 1986.
FS D’Estrées (D629)

D'Estrées (runkonumero D629) oli Ranskan laivaston 1957 palvelukseen otettu Surcouf-luokan hävittäjä.
Valmistus.
Alus tilattiin Brestin laivastontelakalta, missä köli laskettiin toukokuussa 1953. Se laskettiin vesille 27. marraskuuta 1954 ja otettiin palvelukseen 19. maaliskuuta 1957.
Palvelus.
Alus poistettiin palveluksesta 1985.
FS Du Chayla (D630)

Du Chayla (runkonumero D630) oli Ranskan laivaston 1957 palvelukseen otettu Surcouf-luokan hävittäjä.
Valmistus.
Alus tilattiin Brestin laivastontelakalta, missä köli laskettiin heinäkuussa 1953. Se laskettiin vesille 27. marraskuuta 1954 ja otettiin palvelukseen 4. kesäkuuta 1957.
Palvelus.
Alus poistettiin palveluksesta 1991.
FS Casabianca (D631)

Casabianca (runkonumero D631) oli Ranskan laivaston 1957 palvelukseen otettu Surcouf-luokan hävittäjä.
Valmistus.
Alus tilattiin Nantesista Ateliers et Chantiers de Bretagnelta, missä köli laskettiin lokakuussa 1953. Se laskettiin vesille 13. marraskuuta 1954 ja otettiin palvelukseen 4. toukokuuta 1957.
Palvelus.
Alus poistettiin palveluksesta 1984.
FS Guépratte (D632)

Guépratte (runkonumero D632) oli Ranskan laivaston 1957 palvelukseen otettu Surcouf-luokan hävittäjä.
Valmistus.
Alus tilattiin Bordeaux'sta Forges et Chantiers de la Girondelta, missä köli laskettiin elokuussa 1953. Se laskettiin vesille 8. marraskuuta 1954 ja otettiin palvelukseen 6. kesäkuuta 1957.
Palvelus.
Alus poistettiin palveluksesta 1985.
Bröhan-museo

Bröhan-museo on kuvataidetta, sisustustaidetta ja muotoilua esittelevä museo Berliinin Charlottenburgissa. Se on erikoistunut kolmeen tyylisuuntaukseen: jugendiin (tai art nouveauhun), art decoon ja funktionalismiin. Näyttelyesineet kuten huonekalut, maalaukset ja koriste-esineet ovat esillä tilataidekokonaisuuksina, jossa museon huoneet on sisustettu eri tyylisuuntien mukaan.
Museo on saanut nimensä perustajaltaan, keräilijä Karl H. Bröhanilta (1921–2000), joka lahjoitti vuonna 1981 yksityisen kokoelmansa Berliinin kaupungille. Aiemmin Bröhanin kotitalossa Dahlemissa esillä olleet kokoelmat asetettiin 1983 näytteille nykyiseen museorakennukseen, joka oli alkujaan ollut Charlottenburgin linnan yhteyteen kuulunut kasarmi. Kokoelmiin kuuluu muun muassa tunnettujen suunnittelijoiden huonekaluja ja huomattavan laaja kokoelma posliiniesineitä. Maalausten joukossa on muun muassa berliiniläisten sesessionistien töitä.
Näin ystävien kesken

Näin ystävien kesken () on vuonna 2011 ensi-iltansa saanut Ivan Reitmanin ohjaama yhdysvaltalainen romanttinen komediaelokuva. Se kertoo kahdesta ystävyksestä, jotka tekevät sopimuksen harrastaa "arkista" seksiä rakastumatta toisiinsa. Elokuva oli kaupallinen jätti menestys Yhdysvalloissa. Se päihitti avausviikonloppunaan "The Green Hornet" -elokuvan, ja pääasiassa nuorille naisille suunnatun elokuvan ensi-illassa 70 % katsojista olikin naisia.
Elokuvan arvostelut olivat sekalaisia. Rotten Tomatoes antoi sille arvosanan 5,2/10, 49 % perustuen 164 arvosteluun. Jotkut arvostelijat kuvailivat elokuvaa "rivoksi komediaksi", mutta kiittivät Natalie Portmanin ja Ashton Kutcherin suorituksia. Kritiikissä sitä moitittiin "liian feministiseksi". "Näin ystävien kesken" tuli ensi-iltaan Yhdysvalloissa ja Kanadassa 21. tammikuuta 2011.
Elokuva esitettiin kolme kertaa kolmelta eri Nelonen Media -yhtiön kanavalta saman vuorokauden aikana 7. helmikuuta 2016: ensin Nelosella kello 21, sitten Herolta 21.45 ja lopuksi Liv-kanavalta kello 24 alkaen.
Berggruen-museo

Berggruen-museo on Berliinin Charlottenburgissa toimiva modernin taiteen museo. Museon pohjana on berliiniläissyntyisen, Yhdysvalloissa ja Ranskassa vaikuttaneen taidekauppias ja keräilijä Heinz Berggruenin yksityinen kokoelma. Museo perustettiin vuonna 1996 Charlottenburgin linnaa vastapäätä sijaitsevaan Friedrich August Stülerin suunnittelemaan entiseen kuninkaallisen henkivartioston rakennukseen. Vuonna 2000 Berggruen myi museon kokoelmat Berliinin kaupungille symbolisella hinnalla, omien sanojensa mukaan sovinnon eleenä. Hänen kuoltuaan vuonna 2007 museota on johtanut hänen poikansa Nicolas Berggruen.
Berggruenin kokoelma käsittää 165 taideteosta, joukossa muun muassa Pablo Picasson, Paul Kleen, Henri Matissen ja Alberto Giacomettin töitä. Museo laajennettiin vuonna 2013 ulottumaan myös viereiseen rakennukseen, johon se on yhdistetty lasisella käytävällä. Berggruen-museota vastapäätä on puolestaan Stülerin suunnittelema identtinen vartiorakennus, jossa on nykyään esillä Scharf-Gerstenbergin taidekokoelma.
Tuku tuku

Tuku tuku on vuonna 1991 ilmestynyt Piirpauke-yhtyeen kymmenes studioalbumi. Ydinryhmän muodostavat levyllä laulaja Cinta Hermo, lyömäsoittaja Ismaila Sane sekä Piirpauken johtohahmo Sakari Kukko, joiden muodostaman trion piti alun perin olla pelkästään Kukon Karavana-niminen sivuprojekti. Usealla kappallella ovat myös mukana yhtyeen entinen jäsen Badu N'djay sekä kolmas senegalilalaismuusikko Malang Cissokho. Kokoonpanosta johtuen Tuku tuku on Piirpauken albumeista kaikkein afrikkalaisvaikutteisin. 
Levy koostuu yhtyeen jäsenten omien teosten sekä kansansävelmien lisäksi myös kahdesta karjalaisen paimenmuusikon Teppo Revon sävellykseen "Kevään säveliä" perustuvasta kappaleesta sekä kahdesta versiosta Olli Suolahden laulusta "Tuku tuku lampaitani". Nimikappale oli mukana MTV3:n Levyraati-ohjelmassa, jonka yleisöäänestyksen se voitti.
Salsa Tequila

Salsa Tequila on norjalaiskoomikko Anders Nilsenin esittämä espanjankielinen noveltykappale. Hän ei puhu espanjaa, mikä ilmenee kappaleessa lauseella ”No hablo Español” (Minä en puhu espanjaa). Tehdäkseen kappaleesta vielä enemmän mukaansatempaavan hän käytti harmonikka- ja saksofonimiksauksia tuodakseen esille myös sen, että ne ovat tulleet enemmän muotiin viimeaikaisissa menestyskappaleissa. Kappaleen on sekä sanoittanut että tuottanut Nilsen itse ja sen julkaisi Sony Music kesäkuussa 2014. Kappale oli kaupallinen menestys Norjassa ja Alankomaissa. Kappaleen sanoituksiin pohjautuvan musiikkivideon ohjasi Galvan Mehidi. Kappaletta on pidetty vuoden 2014 suosituimpana eurooppalaisena kesähittinä.
Sanat.
Nilsen keräsi yleisiä espanjankielisiä tervehdyksiä, sanoja ja fraaseja (esim. muy bueno, sí, hola, dale, Santa María, sombrero, muchas gracias, mi amigo, corazón, desperado, arriba, uno, dos, tres, cuatro, porque, machete, cuanto cuesta, señorita, fútbol), paikkoja (Madrid, Mallorca), erilaisia perinneruokia (itse nimessä jo Salsa ja Tequila, mutta myös burrito, taco, nacho, mojito, Old El Paso, guacamole, jalapeno, cortado, enchilada, chorizo, texmex, cerveza), julkimoita (Eva Mendes, Shakira, Adelén, Salma Hayek, Ricky Martin, Antonio Banderas, Las Ketchup, Carlos Santana, Selena Gomez, Ronaldo), ja muutaman espanjankielisen maailmanlaajuisen hitin (Macarena, Livin’ la Vida Loca, La Bamba, Bailando, Chihuahua, Gasolina).
Laulusta on tehty monia parodioita, joissa sanat mukautetaan toiseen maahan/alueeseen (esim. Suomelle, Saksalle, Skandinavialle, Italialle, Puolalle) sopiviksi.
Matteo Ferrari

Matteo Ferrari (s. 5. joulukuuta 1979 Aflou, Algeria) on italialainen jalkapalloilija. 183 senttimetriä pitkän Ferrarin pelipaikka on puolustuksessa keskellä tai oikealla laidalla. Hän edustaa kaudella 2014 kanadalaista MLS-seura Montreal Impactia.
Ferrari on pelannut urallaan myös Italiassa, Englannissa ja Turkissa. Italian pääsarjassa Serie A:ssa hän on pelannut 237 ottelua edustaen Baria, Interiä, Parmaa, Romaa ja Genoaa. Ferrari on voittanut Italian cupin kolmesti – kaudella 2001–2002 Parmassa ja kausina 2006–2007 sekä 2007–2008 Romassa. Italian toiseksi korkeimmalla sarjatasolla Serie B:ssä hän on pelannut 16 ottelua edustaen Genoaa ja Lecceä.
Englannissa Ferrari pelasi kauden 2005–2006, jolloin hän edusti Evertonia kahdeksassa Valioliigan ottelussa. Turkissa Ferrari edusti Beşiktaşia vuosina 2009–2011 pelaten 30 Superliigan ottelua ja voittaen Turkin cupin kaudella 2010–2011. Kanadalaiseen Montreal Impactiin hän siirtyi kaudeksi 2012.
Italian maajoukkueessa Ferrari pelasi 11 A-maaottelua vuosina 2002–2004. Hän on edustanut Italiaa lisäksi kahdessa olympiaturnauksessa – Sydneyssä 2000, jolloin hän pelasi yhden ottelun, ja Ateenassa 2004, jolloin hän pelasi kaikki kuusi ottelua Italian voittaessa pronssia. Ferrari kuului Italian joukkueeseen myös EM-kilpailuissa 2004, muttei pelannut turnauksessa.
Tilastot.
"Ammattilaisuran ottelut ja maalit sarjoittain. Päivitetty 9. lokakuuta 2014."
Fiksatiivi

Fiksatiivi on nestettä, jota suihkutetaan piirroksen tai maalauksen pintaan sen suojaamiseksi lialta ja värin tahriintumiselta. Fiksatiivia käytetään esimerkiksi lyijykynäpiirroksiin, hiilipiirroksiin ja pastellitöihin. Jotkin fiksatiivit on tarkoitettu valmiin työn viimeistelyyn, mutta joidenkin fiksatiivien päälle voi piirtää, ja taiteilijat hyödyntävät niitä kerroksittaisten teosten teossa.
Perinteinen fiksatiivi tehdään kaseiinista, alkoholista ja vedestä. Kaseiini muodostaa kuivatessaan ohuen vedenpitävän kerroksen, joka sitoo värin alustaan. Nykyaikaiset fiksatiivit pohjautuvat polymeereihin, ja niissä käytetään asetonia ja tolueenia. Fiksatiivi on yleensä pakattu suihkepulloon. Fiksatiiveja on saatavilla mattana, läpinäkyvänä ja kiiltävänä.
Fiksatiivi levitetään pystyyn nostettuun tai vaakasuuntaiseen tauluun riittävän kaukaa hitailla sivusuuntaisilla liikkeillä ohuin kerroksin. Fiksatiivin täytyy antaa kuivua hyvin ennen seuraavan kerroksen levittämistä tai päälle piirtämistä.
Hengitettynä fiksatiivi voi aiheuttaa pahoinvointia, huimausta ja päänsärkyä.
Vesisulat

Vesisulat ("Hottonia") on esikkokasvien heimoon kuuluva kasvisuku. Siihen kuuluu kaksi lajia, vesisulka eli sorjavesisulka ("Hottonia palustris") ja "Hottonia inflata".
Nämä lajit ovat kosteikkokasveja. Vesisulkaa tavataan luonnonvaraisena Euraasian mantereella ja lajia "H. inflata" Yhdysvalloissa. Nämä kaksi lajia eroavat siten, että vesisulka on pidempi, sillä on paksummat lehdet ja purppuran väriset kukat, kun taas lajin "H. inflata" kukat ovat valkoiset.
Vesisulkia käytetään kosteikkopuutarhojen vesialtaissa. Ne ovat melko vaativia kasvuolosuhteiden suhteen. Veden pitää olla viileää sekä riittävän fosfori- ja typpipitoista. Kasvisuku on saanut tieteellisen nimensä hollantilaisen kasvitieteilijän Petrus Hottonin (1648–1709) mukaan.
David Nugent

David James Nugent (s. 2. toukokuuta 1985 Huyton) on englantilainen jalkapalloilija, joka edustaa Valioliigassa pelaavaa Leicester Cityä. Oikeajalkainen Nugent on pelipaikaltaan hyökkääjä. Hän on pelannut yhden ottelun Englannin jalkapallomaajoukkueessa.
Ura.
Seurajoukkueura.
Liverpool FC:ssä nuorena pelannut Nugent teki ammattilaisdebyyttinsä tuolloin Englannin Ykkösliigassa pelanneessa Bury FC:ssä. Hän edusti Buryä vuoteen 2005 asti. Pelejä kertyi 88 ja maaleja 18.
Vuonna 2005 Nugent siirtyi Englannin Mestaruussarjassa tuolloin pelanneeseen Preston North Endiin. Hän pelasi seurassa kolme kautta, ennen kuin siirtyi Valioliigassa pelanneeseen Portsmouth FC:hen, jossa syntyi myös Valioliigadebyytti. Portsmouthissa Nugent voitti FA Cupin kaudella 2007–2008. Kaudeksi 2009–2010 Nugent lainattiin Portsmouthista Valioliigaan nousseeseen Burnley FC:hen, jossa Nugent pelasi kauden aikana 30 peliä onnistuen kuudesti. Burnley kuitenkin putosi Mestaruussarjaan ja Nugent palasi talousvaikeuksista kärsineeseen Portsmouthiin, joka putosi niin ikään Mestaruussarjaan. Kaudella 2010–11 Nugent oli Portsmouthin luottopelaajia ja pelasi jokaisessa sarjaottelussa.
Kaudeksi 2011–2012 hän siirtyi saman sarjan Leicester Cityyn. Leicesterissäkin Nugent oli luottohyökkääjä ja teki 20 maalia kaudella 2013–14, jonka jälkeen Leicester voitti Mestaruussarjan ja nousi Valioliigaan. Kaudella 2014–2015 Nugent teki viisi maalia 29 ottelussaan Valioliigassa.
Maajoukkueura.
Vuodet 2005–2007 Nugent pelasi Englannin alle 21-vuotiaiden jalkapallomaajoukkueessa. 14 pelissä syntyi neljä maalia. Englannin jalkapallomaajoukkueeseen hän pääsi pelattuaan hyvin Mestaruussarjan Preston North Endissä. Nugent oli ensimmäinen pelaaja The Football Leaguesta maajoukkueessa sitten David Jamesin. Ensimmäisessä ja tähän mennessä ainoassa maaottelussaan, EM-karsintaottelussa Andorraa vastaan Nugent onnistui vetämään maaliviivalta pallon maaliin tultuaan vaihdosta kentälle.
Arrianá

Arrianá () on Kreikan kylä ja samanniminen kunta (Δήμος Αρριανών, "Dímos Arrianón"), joka sijaitsee Rodópin alueyksikössä Itä-Makedonian ja Traakian alueella. Koko kunnan pinta-ala on 768,9 neliökilometriä ja väkiluku 16 577. Varsinaisen Arrianán kylän väkiluku on 1 147 (vuonna 2011). Kunnan kuntakeskus on Fillýra.
Arrianá sijaitsee Kreikan pohjoisosassa Bulgarian rajan pinnassa. Nykyinen Arrianán kunta muodostui, kun Arrianá, Fillýra, Kéchros ja Orgáni yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Arrianán kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Doxáto

Doxáto (; ) on Kreikan kaupunki ja samanniminen kunta (Δήμος Δοξάτου, "Dímos Doxátou"), joka sijaitsee Dráman alueyksikössä Itä-Makedonian ja Traakian alueella. Koko kunnan pinta-ala on 244,1 neliökilometriä ja väkiluku 14 516. Varsinaisen Doxáton kaupungin väkiluku on 2 884 (vuonna 2011). Kunnan kuntakeskus on Kalampáki.
Nykyinen Doxáton kunta muodostui, kun Doxáto ja Kalampáki yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Doxáton kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Íasmos

Íasmos () on Kreikan kaupunki ja samanniminen kunta (Δήμος Ιάσμου, "Dímos Iásmou"), joka sijaitsee Rodópin alueyksikössä Itä-Makedonian ja Traakian alueella. Koko kunnan pinta-ala on 519,3 neliökilometriä ja väkiluku 13 810. Varsinaisen Íasmoksen kaupungin väkiluku on 2 586 (vuonna 2011).
Íasmoksen kunta sijaitsee Itä-Makedonian ja Traakian keskiosissa ja ulottuu pohjoisesta Bulgarian rajalta etelään Vistonída-järvelle. Nykyinen Íasmoksen kunta muodostui, kun Íasmos, Amaxádes ja Sóstis yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Íasmoksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Káto Nevrokópi

Káto Nevrokópi (; ) on Kreikan kaupunki ja samanniminen kunta (Δήμος Κάτω Νευροκοπίου, "Dímos Káto Nevrokopíou"), joka sijaitsee Dráman alueyksikössä Itä-Makedonian ja Traakian alueella. Koko kunnan pinta-ala on 873,6 neliökilometriä ja väkiluku 7 860. Varsinaisen Káto Nevrokópin kaupungin väkiluku on 2 157 (vuonna 2011).
Káto Nevrokópi sijaitsee Kreikan pohjoisosassa, Itä-Makedonian luoteiskulmassa Bulgarian rajalla. Kaupungin aiempi nimi oli Zýrnovo (Ζύρνοβο). Nimi Káto Nevrokópi, "Alempi Nevrokópi", otettiin käyttöön vuonna 1927, ja se viittaa Bulgarian puolella olevaan Nevrokopin (nykyinen Gotse Deltšev) kaupunkiin.
Kunnan osat.
Káto Nevrokópin kunta muodostuu seuraavista kylä- ja kaupunkiyhdyskunnista ja asutuksista:
Maróneia-Sápes

Maróneia-Sápes ( eli Δήμος Μαρώνειας-Σαπών, "Dímos Maróneias-Sapón") on Kreikan kunta, joka sijaitsee Rodópin alueyksikössä Itä-Makedonian ja Traakian alueella. Kunnan pinta-ala on 640,1 neliökilometriä ja väkiluku 14 733 (vuonna 2011). Kunnan kuntakeskus on Sápes.
Maróneia-Sápes sijaitsee Kreikan koillisosassa Traakianmeren rannalla. Kunta syntyi, kun Maróneia ja Sápes yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Maróneia-Sápesin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Mýki

Mýki () on Kreikan kylä ja samanniminen kunta (Δήμος Μύκης, "Dímos Mýkis"), joka sijaitsee Xánthin alueyksikössä Itä-Makedonian ja Traakian alueella. Koko kunnan pinta-ala on 627,0 neliökilometriä ja väkiluku 15 540. Varsinaisen Mýkin kylän väkiluku on 1 313 (vuonna 2011). Kunnan kuntakeskus on Smínthi.
Mýki sijaitsee Kreikan koillisosassa Bulgarian rajan pinnassa. Nykyinen Mýkin kunta muodostui, kun Mýki, Kotýli, Sátres ja Thérmes yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Mýkin kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Néstos (kunta)

Néstos ( eli Δήμος Νέστου, "Dímos Néstou") on Kreikan kunta, joka sijaitsee Kaválan alueyksikössä Itä-Makedonian ja Traakian alueella. Kunnan pinta-ala on 674,6 neliökilometriä ja väkiluku 22 331 (vuonna 2011). Kunnan kuntakeskus on Chrysoúpoli.
Néstoksen kunta sijaitsee Kreikan koillisosassa Traakianmeren rannalla vastapäätä Thásoksen saarta. Se on saanut nimensä kunnan itärajan muodostavasta Néstos-joesta. Kunta syntyi, kun Chrysoúpoli, Keramotí ja Oreinó yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Néstoksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Orestiáda

Orestiáda (; ) on Kreikan kaupunki ja samanniminen kunta (Δήμος Ορεστιάδας, "Dímos Orestiádas"), joka sijaitsee Évroksen alueyksikössä Itä-Makedonian ja Traakian alueella. Koko kunnan pinta-ala on 967,5 neliökilometriä ja väkiluku 37 695. Varsinaisen Orestiádan kaupungin väkiluku on 18 426 (vuonna 2011).
Orestiáda sijaitsee aivan Kreikan koilliskulmassa Bulgarian ja Turkin kainalossa. Nykyinen Orestiádan kunta muodostui, kun Orestiáda, Kyprínos, Trígono ja Výssa yhdistyivät vuoden 2011 alussa Kallikrates-suunnitelman mukaisesti.
Orestiádan kaupungissa toimii Traakian Demokritos-yliopiston maatalous-metsätieteellinen tiedekunta.
Kunnan osat.
Vuoden 2011 kuntauudistuksesta lähtien Orestiádan kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Pangaío (kunta)

Pangaío ( eli Δήμος Παγγαίου, "Dímos Pangaíou") on Kreikan kunta, joka sijaitsee Kaválan alueyksikössä Itä-Makedonian ja Traakian alueella. Kunnan pinta-ala on 698,0 neliökilometriä ja väkiluku 32 085 (vuonna 2011). Kunnan kuntakeskus on Eleftheroúpoli.
Pangaíon kunta sijaitsee Itä-Makedonian lounaiskulmassa Traakianmeren rannalla. Kunta on saanut nimensä sen alueella sijaitsevasta Pangaíovuoresta. Nykyinen Pangaíon kunta muodostui, kun Pangaío, Eleftherés, Eleftheroúpoli, Orfáni ja Piereís yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Pangaíon kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat: